KAsset เปิดขายกองทุนใหม่ ชูผลตอบแทน 1.40%
KAsset เปิดขายกองทุนใหม่ ชูผลตอบแทน 1.40% ต่อปี ขาย19-20 ธ.ค.60
20 ธ.ค. 2560

นายนาวิน อินทรสมบัติ Chief Investment Officer บลจ.กสิกรไทย (KAsset) เปิดเผยว่า บริษัทจะเปิดขายกองทุนเปิดเค ตราสารหนี้ต่างประเทศ 6 เดือน EM (KFF6MEM) ประมาณการผลตอบแทนที่ผู้ถือหน่วยลงทุนคาดว่าจะได้รับที่ 1.40% ต่อปี เสนอขายระหว่างวันที่ 19-20 ธ.ค.60 และ บลจ.กสิกรไทย ได้เปิดเสนอขายกองทุนตราสารหนี้ต่างประเทศประเภทกำหนดอายุโครงการเป็นประจำทุกสัปดาห์เพื่อเป็นทางเลือกหนึ่งสำหรับผู้ลงทุนที่ต้องการล็อกผลตอบแทนที่แน่นอน โดยสามารถเลือกลงทุนเป็นเวลา 6 เดือน หรือ 1 ปี
โดยกองทุนดังกล่าวมีนโยบายป้องกันความเสี่ยงจากอัตราแลกเปลี่ยนทั้งจำนวน และสำหรับผู้ลงทุนบุคคลธรรมดาไม่ต้องเสียภาษี
ทั้งนี้ สำหรับกองทุน KFF6MEM ที่มีอายุโครงการ 6 เดือน เบื้องต้นคาดว่าจะเข้าไปลงทุนในบัตรเงินฝาก Qatar National Bank, สาขาลอนดอน, เงินฝาก Al Khaliji Commercial Bank, ประเทศกาตาร์, เงินฝาก Commercial Bank of Qatar, ประเทศกาตาร์, เงินฝาก Bank of China, สาขามาเก๊า, เงินฝาก Agricultural Bank of China, สาขาฮ่องกง และบัตรเงินฝาก ICBC Ltd., สาขาลักเซมเบิร์ก